Affiliate stigma and parental stress among parents of children with autism spectrum disorder: The mediating role of shame.

כותר:

סטיגמה מקושרת וסטרס הורי בקרב הורים לילדים עם אוטיזם: התפקיד המתווך של בושה.

תקציר:

המאמר עוסק בסטיגמה מקושרת וסטרס הורי. סטיגמה מקושרת היא תופעה במסגרתה מפנימים קרובים למושא סטיגמה, כגון אנשים עם מוגבלות, את העמדות, הרגשות וההשקפות השליליות של אחרים כלפיהם. כפועל יוצא מכך, הם עלולים לחוות השפעות שליליות, כגון בושה, ערך עצמי נמוך, כעס, ואף רצון להסתיר את מצבם מאחרים. מטרת המחקר הייתה לבחון את הקשר בין תופעת הסטיגמה המקושרת לבין סטרס הורי בקרב הורים לילדים עם אוטיזם. לצורך כך, 196 הורים לילדים עם אוטיזם בגילאי 2-22 מילאו שאלונים שמדדו, בין השאר, חוויית בושה, סטרס הורי, וסטיגמה מקושרת. החוקרים מצאו קשר מובהק בין סטיגמה מקושרת לבין סטרס הורי ובושה, וכי נטייה לבושה תיווכה את הקשר בין סטיגמה מקושרת לבין סטרס הורי. החוקרים הסיקו כי כדאי שתכניות התערבות יכללו גם הפחתה של סטיגמה מקושרת וסטרס הורי בהורים לילדים עם אוטיזם, בעוד שתחושת הבושה תילקח בחשבון כגורם מתווך. בנוסף, החוקרים גרסו כי על אנשי מקצוע בתחום בריאות הנפש לספק לקרובי משפחה של אנשים עם אוטיזם מידע אודות הביטוי של אוטיזם והתמודדות עם התנהגות מאתגרת. לבסוף, החוקרים קראו למחקרי המשך שיבחנו את הסוגיה מנקודת מבט של הבדלים מגדריים ואתניים.

מקור:

Rusu, D. M., Stevanović, D., & Enea, V. (2023). Affiliate stigma and parental stress among parents of children with autism spectrum disorder: The mediating role of shame. *Focus on Autism and Other Developmental Disabilities*. Advance online publication. <https://journals.sagepub.com/doi/full/10.1177/10883576231221751>

קטגוריה: חוויות אישיות של אנשים עם ASD ובני משפחותיהם

מילות מפתח:

סטיגמה מקושרת, סטרס הורי, בושה, הורים

קישור למאמר:

<https://journals.sagepub.com/doi/full/10.1177/10883576231221751>